Vitajte
19. deň
Indický guru
Nisargadatta Maharaj
raz povedal svojim nasledovníkom:
Život je láska
a láska je život.
Čo drží telo pohromade, ak nie láska?
Čo je túžba, ak nie láska k sebe?
Čo iného je poznanie, ak nie láska k pravde?
Prostriedky a forma sú niekedy možno zlé,
ale motiváciou na ich pozadí je vždy láska.
Láska odo mňa a ku mne.
Láska odo mňa a ku mne
môže byť malá
ale môže aj expandovať a objať celý vesmír,
a pritom láskou stále byť.
Láska je najväčšia sila vo vesmíre.
Dokáže liečiť, inšpirovať
a priblížiť nás k vyššiemu ja.
Láska je večný, nikdy nekončiaci dar
pre nás a ostatných
a keď skutočne prežívame lásku,
nachádzame samých seba.
Tak, ako malá iskra
dokáže zapáliť oheň
a ten spáliť celý les,
tak aj malá iskra lásky
dokáže v nás rozhorieť lásku
v celej jej sile a veľkosti.
Tú pozemskú aj božskú.
Život v láske je príkladom
neobmedzenej hojnosti vesmíru
Nezáleží na tom koľkých milujete,
seba,
rodinu,
kolegov,
svet
lásku nikdy nemôžete vyčerpať,
pretože podstatou vášho bytia
je láska.
V starovekej Indii
sa extáze lásky hovorilo Ananda,
teda blažené vedomie.
Starovekí mudrci verili, že
poslaním človeka je podielať sa na Ananda
neustále,  v každom čase.
Žiť svoj život v láske ku všetkým bytostiam
nám pomáha pochopiť skutočnú povahu nášho ducha.
Sat  Čit  Ananda
Bytie   Vedomie    Blaženosť
Životom v láske priťahujete k sebe viac dobra.
Preto, ak chcete prežívať skutočnú hojnosť,
žite lásku, pre ktorú ste boli stvorení,
lásku, ktorou ste.
A váš život bude prekvitať,
vo všetkých smeroch.
Precvičujte si dnes život v láske -
venujte milé slovo alebo myšlienku tým, ktorých dnes stretnete.
Uvedomte si, že najkrajší dar, ktorý môžete druhým dať,
je láska.
Než začneme s meditáciou
rozmýšľajte nad hlavnou myšlienkou dnešného dňa:
Dnes si pripomínam milovať všetko a všetkých, s ktorými sa stretnem.
Dnes si pripomínam milovať všetko a všetkých, s ktorými sa stretnem.
Začnime s meditáciou.
Nájdite si pohodlnú polohu
ruky si položte do lona
a zatvorte oči.
Teraz sa obráťte do svojho vnútra,
na miesto vnútorného ticha,
kde sa spájame so svojim vyšším ja.
Zanechajte všetky myšlienky
a venujte pozornosť svojmu dýchaniu.
S každým nádychom a výdychom
sa cítite uvoľnenejšie,
pohodlnejšie,
pokojnejšie.
Pomaly uveďte mantru,
opakujte si ju v mysli
a nechajte ju plynúť voľne a s ľahkosťou.
Sat   čit   ananda.
Sat   čit   ananda.
Bytie    vedomie   blaženosť
Sat   čit   ananda.
Ak vás vyrušia vlastné myšlienky,
telesné vnemy
alebo zvuky okolia,
obráťte svoju pozornosť späť
a opakujte si mantru v mysli.
Sat   čit   ananda.
Pokračujte v meditácii
ja dám pozor na čas.
Keď na konci jemne udriem na zvon,
ukončíte mantru.
Sat   čit  ananda
Sat   čit  ananda
Je čas ukončiť mantru
Priveďye svoje vedomie späť k telu
chvíľku oddychujte a
pomaly, zhlboka dýchajte.
Ak ste pripravení
pomaly otvorte oči.
V priebehu dnešného dňa
noste v sebe živú lásku
a pripomínajte si
hlavnú myšlienku dňa:
Dnes si pripomínam milovať všetko a všetkých, s ktorými sa stretnem.
Dnes si pripomínam milovať všetko a všetkých, s ktorými sa stretnem.
